text: [{"text_idx": "#000002", "text": "Stu\u00f0ulin fra\u0301 a\u0301sko\u00f0arunum hevur alt at siga"}, {"text_idx": "#000003", "text": "Stu\u00f0ulin fra\u0301 a\u0301sko\u00f0arunum hevur alt at siga, sigur Teitur m.a. i\u0301 samr\u00f8\u00f0u vi\u00f0 bolt.fo."}, {"text_idx": "#000004", "text": "I\u0301 kv\u00f8ld stendur fyrsta evropeiska avbjo\u0301\u00f0ingin i\u0301 a\u0301r fyri framman. Walisiska li\u00f0i\u00f0 Newtown AFC kemur a\u0301 vitjan. Li\u00f0i\u00f0, sum sp\u00e6ldi seg i\u0301 Conference League i\u0301gj\u00f8gnum play-off dystir, hevur ikki no\u0301gvar royndir i\u0301 evropeiskum kappingum. Hetta er bert fimtu fer\u00f0, teir royna seg i\u0301 altjo\u0301\u00f0a fo\u0301tbo\u0301lti."}, {"text_idx": "#000005", "text": "Veddingarfyrit\u00f8kurnar hava eisini okkum sum favorit til dystin i\u0301 kv\u00f8ld. Ta\u00f0 er alti\u0301\u00f0 vandamiki\u00f0 at seta seg sja\u0301lvan i\u0301 favorittleiklutin, so ta\u00f0 lata vit hini um. Vit fara ikki at endurgeva allar t\u00e6r or\u00f0ingarnar, sum eftirhondini eru um, hvussu o\u0301u\u0301trokiligur fo\u0301tbo\u0301ltur kann vera, og vit vita, at alt kann henda, um vit ikki fa\u0301a okkara sp\u00e6l at rigga. Ta\u00f0 so\u0301u vit m.a. i\u0301 2020 i\u0301mo\u0301ti Glentoran. Mann fyri mann vo\u0301ru vit nokk eitt sterkari li\u00f0 enn teir, men teir fingu si\u0301tt primitiva sp\u00e6l at rigga, og vunnu 1-0 a\u0301 regntunga v\u00f8llinum i\u0301 Belfast."}, {"text_idx": "#000006", "text": "Og naka\u00f0 av ti\u0301 sama kunnu vit v\u00e6nta i\u0301 kv\u00f8ld, to\u0301 at v\u00f8llurin ikki ver\u00f0ur i\u0301 li\u0301ka ringum standi."}, {"text_idx": "#000007", "text": "\u2013 Hetta er eitt nokk so typisk bretskt li\u00f0, sum sp\u00e6lir vi\u00f0 no\u0301gvum langum bo\u0301ltum. Teir bru\u0301ka no\u0301gva orku uppa\u0301 dey\u00f0bo\u0301ltar. Meira fysikkur og minni polera\u00f0 tekniskt sp\u00e6l, sigur Teitur vi\u00f0 bolt.fo"}, {"text_idx": "#000008", "text": "Skulu hava a\u0301sko\u00f0arnar vi\u00f0 okkum"}, {"text_idx": "#000009", "text": "Hetta er, sum nevnt, er bretsk li\u00f0 av gamla slagnum, har langar sendingar, dey\u00f0bo\u0301ltar og fysikkur eru teirra styrkir. Okkara sp\u00e6listi\u0301lur liggur langt fra\u0301 hesum, og ti\u0301 skulu vit mynda dystin vi\u00f0 okkara egna sp\u00e6li\u00f0. Hetta krevur at vit fa\u0301a fatur a\u0301 bo\u0301ltinum, og skulu vera tolnir i\u0301 okkara uppsp\u00e6li\u00f0."}, {"text_idx": "#000010", "text": "Umframt at mynda dystin a\u0301 v\u00f8llinum, skulu vit eisini hava okkara a\u0301sko\u00f0arar vi\u00f0. Ti\u0301 stu\u00f0ulin fra\u0301 teimum merkist, leggur st\u00f8rri try\u0301st a\u0301 mo\u0301tst\u00f8\u00f0uli\u00f0i\u00f0, og kann geva okkara sp\u00e6larum ta\u00f0 eyka, sum skal til, sigur Teitur vi\u00f0 bolt.fo."}, {"text_idx": "#000011", "text": "Ta\u00f0 kann vera ein fyrimunur, at vit byrja a\u0301 heimav\u00f8lli. Hetta so\u0301u vit m.a. i\u0301 fj\u00f8r, ta\u0301 vit runnu Buducnost Podgorica um koll a\u0301 heimav\u00f8lli, og smurdu teir av 4-0. Li\u0301vliga a\u0301sko\u00f0arafj\u00f8ldin a\u0301tti si\u0301n sto\u0301ra leiklut i\u0301 sigrinum ta\u0301."}, {"text_idx": "#000012", "text": "Vit hava nakrar ska\u00f0ar at dragast vi\u00f0 i\u0301 l\u00f8tuni. H\u00f8gri bakkurin tykist ganda\u00f0ur, ti\u0301 b\u00e6\u00f0i Heri og A\u0301si eru u\u0301ti vi\u00f0 ska\u00f0a, umframt at Hanus, sum hevur r\u00f8kt h\u00f8grabakkin tveir teir seinastu dystirnar, eisini hevur veri\u00f0 ska\u00f0adarva\u00f0ur."}, {"text_idx": "#000013", "text": "Dysturin ver\u00f0ur sum sagt sp\u00e6ldur a\u0301 Ovara v\u00f8lli i\u0301 kv\u00f8ld kl. 19, og atgongumerki ver\u00f0a bert seld i\u0301 fors\u00f8lu a\u0301 atgongumerki.fo. Keyp atgongumerki HER."}, {"text_idx": "#000014", "text": "Fylg vi\u00f0 i\u0301 dystum og kappingum a\u0301:"}, {"text_idx": "#000015", "text": "Havnar Bo\u0301ltfelag er eitt sto\u0301rt og v\u00e6lvirkandi fo\u0301tbo\u0301ltsfelag vi\u00f0 115 a\u0301rs royndum. U\u0301tvi\u00f0 ha\u0301lvthundra\u00f0 li\u00f0 luttaka i\u0301 kappingunum fyri HB hv\u00f8rt a\u0301r. Ho\u0301ast ny\u0301ggj fel\u00f8g hava stungi\u00f0 seg upp i\u0301 h\u00f8vu\u00f0ssta\u00f0num, er HB framvegis st\u00f8rsta fo\u0301tbo\u0301ltsfelag i\u0301 landinum."}]